**AD/1 VERIFIKACIJA ZAPISNIKA 26. SJEDNICE OPĆINSKOG VIJEĆA**

Nazočni: Željko Kostanjčar, Dubravko Mudrinić, Nikolina Halambek, Tomislav Ferenčak, Marija Berislavić, Ivica Herendić, Krešimir Tuđman, Vladimir Husnjak

Valentina Postružin

Načelnik Darko Kralj

Ružica Posavec

Novinarka -Prigorski kaj

Dnevni red- jednoglasno prihvaćen

**AD/ 0 Aktualni sat**

Predsjednik vijeća dao je riječ Načelniku da iznese kratko aktualnosti između dvije sjednice.

Načelnik

-počela je gradnja nogostupa prema Žejincima do mosta ispod Sukserovog brijega , bilo je nekoliko problema , ali sve se riješilo intervencijom nadzora i radovi dalje nesmetano teku.

- pri kraju je izrada III. izmjena i dopuna Prostornog plana uređenja općine Luka, održana je javna rasprava na kojoj je bilo još nekoliko primjedbi, pa se stoga mora još jednom održati javna rasprava.

- asfaltirane su Halperova i Vadinska ulica

- u industrijsku zonu došao je novi investitor (firma VM 2) koji je otkupio 50 000 m2 i već je platio 147. 000,00 kn porez na promet nekretnina.

- također je jako zainteresirana i firma Vetropack Straža posebno zbog željezničke pruge.

Nadalje dodaje načelnik da će se trebati krenuti sa zahtjevima prema državnim institucijama vezano za izgradnju mosta i ceste , jer općina ne može sama izgraditi most i cestu.

-gradnja škole ide prema planu, a bilo je reakcija nekih ljudi radi rušenja kestena, ali to je bilo predviđeno i u građevinskoj dozvoli radi prilazne ceste za vatrogasce i hitnu

- na vatrogasnom domu počeli su s postavljanjem stolarije

Nakon izlaganja načelnika, predsjednik vijeća dao je riječ Valentini Postružin koja je predstavila program ZAŽELI .

Rekla je da je provedba programa ZAZELI počela 01. veljače 2021.g. , a prije toga pripreme su trajale 6 mjeseci. Sredstva u iznosu od 930.0000,00 za provedbu istog osigurao je Europski socijalni fond.

Zaposleno je 10 žena, a svaka žena ima 6 korisnika o kojima brine. Žene korisnicima pomažu u čišćenju, obavljanju trgovine, druženju i sl.

Svaka zaposlena žena dobila je i bicikl, a imat će i mogućnost edukacije za drugo zanimanje.

U raspravi na naprijed navedene aktivnosti koje je izložio načelnik Vladimir Husnjak rekao je da je

jako dobro ako je Vertopack Straža zainteresirana za našu radnu zonu, on s njima surađuje i zna da su jedna među prvim firmama u zemlji. Pita za što su točno zainteresirani i tko je iz Vetropacka kontaktirao Općinu.

Načelnik je odgovorio da su zainteresirani za proizvodnju, a na razgovor su došli direktor, pravnik, šef prodaje i šef nabave. Zainteresirani su za 40 000 m2 zemljišta, a interesira ih pruga.

Ivica Herendić također pita jesu li firme zainteresirane za skladišta ili za proizvodnju?

Načelnik je ponovo odgovorio da je Vetropack zainteresiran za proizvodnju, a firma VM2 za skladištenje i pakirnicu za med.

Marija Berislavić pita da li će se firma VM2 preseliti i dali će se zapošljavati naše ljude.

Načelnik je odgovorio da će se firma preseliti, ali će trebati i naših ljudi.

Vladimir Husnjak rekao je da je čuo na radiu da je Stjepan Kožić, župan Zagrebačke županije rekao da će se u Jakovlju otvoriti 600 radnih mjesta u novoj tvornici, pitanje je da li je to realno i ako jest onda je načelnica Jakovlja napravila čudo.

Načelnik je odgovorio da je neformalno čuo o zapošljavanju isto, no ne zna o tome više.

**AD/1 -Verifikacija zapisnika 25. sjednice**

Na zapisnik nema primjedbi i jednoglasno se prihvaća.

**AD/2-Donošenje Statutarne odluke o izmjenama i dopunama Statuta Općine Luka**

Predsjednik vijeća kratko obrazložio da se radi isključivo o usklađenju odredbi Statuta sa izmjenama Zakona o lokalnoj i područnoj (regionalnoj) samoupravi te sa Zakonom o lokalnim izborima.

Načelnik smatra kako se nije trebalo ukidati funkciju zamjenika načelnika.

Tuđman Krešo- zbog pritiska medija nešto se trebalo promijeniti.

Nakon kratke rasprave – jednoglasno je usvojena Statutarna odluka o izmjenama i dopunama Statuta Općine Luka.

**AD/3 Donošenje Poslovnika Općinskog vijeća Općine Luka**

Predsjednik vijeća kratko obrazložio kako se također radi o usklađenju sa zakonskim odredbama, međutim, da je novi Poslovnik je predložen iz razloga lakše primjene i čitanja, jer dosadašnji ima već dosta izmjena i dopuna.

Bez rasprave jednoglasno prihvaćen prijedlog Poslovnika Općinskog vijeća Općine Luka.

**AD/4 Donošenje odluke o ustrojstvu i djelokrugu jedinstvenog upravnog odjela Općine Luka**

Bez rasprave jednoglasno prihvaćena Odluka o ustrojstvu i djelokrugu jedinstvenog upravnog odjela Općine Luka.

**AD/5 Donošenje Pravilnika o ocjenjivanju službenika i namještenika**

Bez rasprave jednoglasno prihvaćeno.

**AD/6 Donošenje odluke o izmjenama Odluke o općinskim porezima**

Bez rasprave –jednoglasno.

**AD/7 Godišnji izvještaj o izvršenju Proračuna Općine Luka za 2020.godinu**

1. Izvještaj o izvršenju Programa gradnje objekata i uređaja komunalne infrastrukture za razdoblje od 01.01.2020. do 31.12.2020.
2. Izvještaj o izvršenju Programa održavanja komunalne infrastrukture za 2020.g.

Ružica Posavec rekla je da se iz dostavljenih materijala tj. iz izvješća realizacije po pozicijama i iz tekstualnog obrazloženja izvršenja Proračuna može u detalje vidjeti točno za što su sredstva utrošena.

Prihodi su realizirani u iznosu od 4.375.611,74 kn, rashodi u iznosu od 4.247.881,18 kn iz čega proizlazi da je višak prihoda poslovanja ostvaren u iznosu od 127.730,56 kn .

Višku se pridodaje višak prihoda prenesen iz proteklih godina u iznosu od 2.952.2095,79 kn , tako da se višak prihoda od 3.079..826,35 kn prenosi u 2021.g. što je vidljivo iz Odluke o raspodjeli rezultata za 2020.g. točka 8. dnevnog reda.

Naklon kratke rasprave i pojašnjenja nekih pozicija na upit vijećnika Godišnje izvješće o izvršenju proračuna jednoglasno je prihvaćeno.

**AD/8 Donošenje Odluke o raspodjeli rezultata za 2020.g.**

Jednoglasno bez rasprave.

**AD/9 Razno**

Vladimir Husnjak pita do kud se došlo s otkupom zemljišta za groblje Sv. Duh u Žejincima i da li će biti još koje vijeće prije izbora?

Načelnik odgovara da su 4 vlasnika isplaćena od 6, a problem su imovinsko pravni odnosi sve je u fazi rješavanja, a što se tiče vijeća još će jedno biti jer je pri završetku izrada III. Izmjena Prostornog plana Općine Luka .

Dubravko Mudrinić pita kada će se rješavati parkiralište u Krajskoj jer to bi trebao biti prioritet.

Načelnik odgovara da su otkupljene sve parcele, a do zastoja je došlo zbog bolesti projektanta.

Krešimir Tuđman pita kakva je procedura da se postavi kontrola brzine?

Načelnik odgovara da Županijske ceste daju dozvolu za postavljanje signalizacije i ostalog.

Potrebno je u Općinu poslati zahtjev, a Općina će dalje proslijediti u Županijske ceste.

Ivica Herendić pita kaj je s rotorom u Pođunđeku?

Načelnik je odgovorio da je prije mjesec dana dobio usmenu informaciju da je stavljeno u plan nabave za 2021.g.

Marija Berislavić pita da li će se obilježavati Dan općine, načelnik odgovara da sve ovisi o epidemiološkim mjerama, te da ima plan pozvati Župana i cca još dvadesetak ljudi.

Načelnik je zahvalio Mladenu Božiću ( članu odbora za Prostorno planiranje ) na uključenje u izradi III. Izmjena i dopuna Prostornog plana.

Sjednica završava u 21,15 sati.

Zapisničarka Predsjednik Općinskog vijeća

Ružica Posavec Željko Kostanjčar