**AD/4 DONOŠENJE ODLUKE O OSLOBAĐANJU UGOSTITELJSKIH OBJEKATA OD PLAĆANJA KOMUNALNE NAKNADE U 2021. GODINI**

***PRIJEDLOG***

KLASA:

URBROJ:

Luka,

Na temelju članka 95. stavka 2. i 4. Zakona o komunalnom gospodarstvu („Narodne novine“, broj 68/18, 110/18 i 32/20) i članka 82. Statuta Općine Luka („Glasnik Zagrebačke županije“, broj 24/18) Općinsko vijeće Općine Luka na ------ . sjednici održanoj dana --------------. donosi

**ODLUKU**

**O OSLOBAĐANJU UGOSTITELJSKIH OBJEKATA OD**

**PLAĆANJA KOMUNALNE NAKNADE U 2021. GODINI**

**Članak 1.**

U svrhu pomoći ugostiteljima na području Općine Luka u prevladavanju poteškoća uzrokovanih koronavirusom COVID-19, ovom Odlukom se propisuje njihovo oslobođenje od obveze plaćanja komunalne naknade.

**Članak 2.**

Svi obveznici plaćanja komunalne naknade - vlasnici i/ili korisnici prostora u kojima se obavlja ugostiteljska djelatnost, utvrđeni evidencijama Općine Luka, oslobađaju se obveze plaćanja komunalne naknade za cijelu 2021. godinu u iznosu od 100% utvrđenog iznosa komunalne naknade.

**Članak 3.**

U postupku utvrđivanja oslobođenja iz članka 2. Ove Odluke, Jedinstveni upravni odjel Općine Luka će donijeti posebna rješenja.

**Članak 4.**

Ova Odluka će se objaviti u „Glasniku Zagrebačke županije“ i stupa na snagu osmog dana od dana objave.

OPĆINSKO VIJEĆE

Predsjednik  
 Željko Kostanjčar