**AD/2 DONOŠENJE ODLUKE O DONOŠENJU III. IZMJENA I DOPUNA PROSTORNOG PLANA UREĐENJA OPĆINE LUKA**

**KONAČNI PRIJEDLOG**

Na temelju članka 109. stavka 4., članka 113. stavka 1. i članka 198. Zakona o prostornom uređenju („Narodne novine”, broj 153/13, 65/17, 114/18, 39/19 i 98/19) te članka 30. Statuta Općine Luka (“Glasnik Zagrebačke županije” broj, 24/18), Općinsko vijeće Općine Luka na \_\_\_. sjednici, održanoj \_\_. \_\_\_ 2021. godine, donijelo je

**O D L U K U**

**o donošenju III. Izmjena i dopuna Prostornog plana uređenja Općine Luka**

I. TEMELJNE ODREDBE

Donose se III. Izmjene i dopune Prostornog plana uređenja Općine Luka.

(1) Elaborat III. Izmjena i dopuna Prostornog plana uređenja Općine Luka koji je izradio Zavod za prostorno uređenje Zagrebačke županije 2021. godine sastoji se od osnovnog dijela i priloga:

I. Osnovni dio

I.1. TEKSTUALNI DIO

I.1.1. Uvod

I.1.2. Odredbe za provođenje

I.2. Grafički dio:

I.2.1. Kartografski prikazi u mjerilu 1:25.000

Kartografski prikaz 1.1.: Korištenje i namjena prostora

Kartografski prikaz 1.2.: Promet, pošta i elektronička telekomunikacija

Kartografski prikaz 2.1.: Infrastrukturni sustavi i mreže – Energetski sustav

Kartografski prikaz 2.2.: Infrastrukturni sustavi i mreže – Vodnogospodarski sustav

Kartografski prikaz 3.1.: Uvjeti korištenja i zaštite prostora, uvjeti korištenja

(prirodna i kulturna baština) te krajobraz

Kartografski prikaz 3.2.: Uvjeti korištenja i zaštite prostora, područja posebnih ograničenja u korištenju

Kartografski prikaz 3.3.: Područja primjene posebnih mjera uređenja i zaštite

I.2.2. Kartografski prikazi u mjerilu 1:5.000

Kartografski prikaz 4.1.: Građevinska područja naselja

Kartografski prikaz 4.2.: Građevinska područja naselja

I.3. Obrazloženje PLANA

I.3.1. Polazišta i ciljevi izrade Plana

I.3.2. Plan prostornog uređenja

II. Prilozi PLANA

II.1. Popis i sažetak dokumenata i propisa

II.2. Zahtjevi javnopravnih tijela

II.3. Izvješće o javnoj raspravi

II.4. Evidencija postupka izrade i donošenja

II.5. Sažetak za javnost.

(2) Kartografski prikazi iz stavka 1. ovog članka zamjenjuju odgovarajuće kartografske prikaze iz elaborata Prostornog plana uređenja Općine Luka („Glasnik Zagrebačke županije“, broj 15/04, 9/09, 1/10 (ispravak Odluke) i 34/17).

II. ODREDBE ZA PROVOĐENJE

(1) U članku 1. stavku 1.0.1. zarez i riječi „vodotoka i voda“ te znak i riječi „- prostor za razvoj i uređenje te promet“ brišu se.

(2) U stavku 1.0.2. iza riječi „naselja“ dodaju se riječi „i izdvojenih građevinskih područja izvan naselja“.

(3) Stavak 1.0.3. mijenja se i glasi: „Prostori gospodarske namjene te sportsko-rekreacijske namjene i groblja su izdvojeni izvan naselja“.

(4) U stavku 1.0.6. riječ „Lagermaxa“ zamjenjuje se slovom i brojem „I3“.

(1) U članku 2. stavak 1.1.4. briše se.

(2) Dosadašnji stavci 1.1.5. i 1.1.6. postaju stavci 1.1.4. i 1.1.5.

(3) U dosadašnjem stavku 1.1.6. koji je postao stavak 1.1.5. iza riječi „poslovne“ dodaju se riječi „i ugostiteljsko-turističke“.

(4) Iza dosadašnjeg stavka 1.1.6. koji je postao stavak 1.1.5. dodaje se novi stavak 1.1.6. koji glasi:

„Na prikazima građevinskih područja naselja posebno su razgraničeni prostori unutar građevinskog područja naselja rezervirani za poslovnu, ugostiteljsko-turističku te javnu i društvenu namjenu, prostori za mješovitu stambeno-poslovnu namjenu i za gradnju većih zgrada te parkove.“

(5) U stavku 1.1.7. iza riječi „tlo“ dodaje se riječ „njihovih“, a riječi „te drugih tehnoloških inovativnih rješenja“ i riječi „te druga tehnološka inovativna rješenja“ brišu se. U istom stavku, iza riječi „ćelija“ briše se zarez i dodaje riječ „i“, a iza riječi „ćelije“ briše se zarez i dodaje riječ „i“.

(6) Stavak 1.1.8. briše se.

(1) U članku 3. stavak 1.2.2. mijenja se i glasi:

„Planom su određeni prostori izvan naselja za izdvojene namjene:

- gospodarsku namjenu,

- sportsko-rekreacijsku namjenu i

- groblja.“

(2) Stavak 1.2.3. mijenja se i glasi:

„Planom su određeni prostori za gospodarsku namjenu izvan naselja - izdvojena građevinska područja gospodarske proizvodne i skladišne namjene te zanatske namjene.“

(3) Stavak 1.2.4. mijenja se i glasi:

„Planom su određeni prostori za sportsko-rekreacijsku namjenu izvan naselja - izdvojena građevinska područja sportsko-rekreacijske namjene te površina za rekreacijsku namjenu u šumi.“

(4) Stavak 1.2.5. briše se, a dosadašnji stavci 1.2.6. i 1.2.7. postaju stavci 1.2.5. i 1.2.6.

(5) U dosadašnjem stavku 1.2.7. koji je postao stavak 1.2.6. riječi „Pri izdavanju lokacijskih dozvola“, kao i riječi „će se“ brišu se. Iza riječi „Za“ dodaje se riječ „proširenje“ a iza riječi „groblja“ dodaju se riječi „će se“.

U članku 5. stavku 1.4.1. riječi „Njih se ne smije krčiti“ i točka brišu se

U članku 6. stavku 1.5.2. riječi „lokacijskih dozvola za radove“ zamjenjuju se riječima „akata za odobrenje zahvata“.

U članku 7. stavku 1.6.3. iza riječi „dijelova“ dodaje se riječ „izdvojenih“, riječi „izdvojene namjene“ zamjenjuju se riječima „izvan naselja“, a iza brojke i slova „70 m“ dodaje se zarez i riječi „a za planirane lokalne ceste iznosi 20 m“.

(1) U članku 10. stavku 2.1.1. alineja 4. i alineja 8. brišu se. Dosadašnje alineje 5. do 10. postaju alineje 4. do 8.

(2) U dosadašnjoj alineji 5. koja je postala alineja 4., iza brojki „2237“ i zareza dodaje se tekst koji glasi „Ž 2192, Ž 2217“

(3) Iza dosadašnje alineje 10. koja je postala alineja 8. dodaje se nova alineja 9. koja glasi:

„- istražni prostor ugljikovodika (dio zone IPU SZH-05).“.

(1) U članku 12. stavku 2.2.2.5. iza riječi „stambene“ briše se zarez, riječi „pomoćne, radne i gospodarske“ zamjenjuju se riječima „i poslovne“, a riječ „pilane“ briše se. U istom stavku, iza riječi „funkcioniranju naselja“ dodaje se zarez i riječi „a sve prema uvjetima iz ovih odredbi“.

(2) U stavku 2.2.2.6. zarez i riječi „ili u blizini vrijednih područja označenih u planu ne mogu se graditi pogoni, pilane i slične građevine hala koje bi mogle devastirati postojeće vrijednosti“ brišu se.

(3) U stavku 2.2.2.7. riječi „radne zone, zone centara, društvene, sportsko-rekreacijske i parkovne“ brišu se.

(4) Iza stavka 2.2.2.11. dodaje se novi stavak 2.2.2.12. koji glasi:

„U blizini vrijednih područja označenih u planu ne mogu se graditi pogoni i slične građevine hala koje bi mogle devastirati postojeće vrijednosti.“

U članku 15. riječ „pilane“ i zarez briše se.

Naslov iznad članka 18. mijenja se i glasi: „2.2.8. Građevine poslovne, ugostiteljsko-turističke, javne i proizvodne namjene“.

(1) U članku 18. stavku 2.2.8.1. riječi „turističke, poslovno-uredske“ zamjenjuju se riječima „poslovne, ugostiteljsko-turističke“.

(2) U stavku 2.2.8.2. iza riječi „poslovne“ dodaje se zarez a riječi „ugostiteljske, turističke, vjerske i obrazovne“ zamjenjuju se riječima „ugostiteljsko-turističke i javne“.

(3) U stavku 2.2.8.3. riječi „ovisit će“ zamjenjuju se riječima „je ovisno“ a zarez i riječi „a u pravilu je visine“ brišu se.

(4) U stavku 2.2.8.5. iza riječi „poslovnih“ dodaje se zarez i riječi „ugostiteljsko-turističkih“.

(5) U stavku 2.2.8.6. iza riječi „poslovne“ dodaje se zarez i riječi „ugostiteljsko-turističke“, a iza riječi „lokacijska“ dodaju se riječi „ili građevinska“.

(1) U članku 19. stavak 2.2.9.7. mijenja se i glasi:

„Iznimno je moguće planirati širenje građevinskih područja naselja uz županijske ceste ovisno o lokalnim karakteristikama prostora, uz uvjet da se dva ili više naselja ne povezuju u kontinuirano građevinsko područje. Uz njih se izvan građevinskog područja mogu graditi samo prateći prometni sadržaji kao što su benzinske pumpe, autobusna stajališta, parkirališta i sl.“

(2) U stavku 2.2.9.9. broj „60“ zamjenjuje se brojem „100“.

U članku 21. stavku 2.2.11.1. riječi „centru naselja“ zamjenjuju se riječima „za smještaj u naselju“.

(1) U članku 23. stavak 2.2.13.1. mijenja se i glasi:

„U građevinskom području naselja to mogu biti sportske dvoranske građevine i sportska igrališta.

Sportske dvoranske građevine mogu imati visinu do vijenca najviše 11 m, ovisno o potrebnim tehničkim zahtjevima. U pogledu ostalih uvjeta primjenjuju se uvjeti za javne građevine iz članka 18.

Površina zgrada može biti do maksimalno 500 m2 btto odnosno tlocrtna izgrađenost čestice pod zgradama do 20%, ako su u funkciji rekreacije na otvorenom. Namjena im može biti za garderobe, sanitarne, klupske i ugostiteljske prostore, a visina najviše podrum, prizemlje i potkrovlje. Najmanje 30% čestice sportskog igrališta treba biti zelenilo na prirodnom tlu.“

(2) Stavak 2.3.13.2. briše se.

Podnaslov „Smjernice za građenje izvan građevinskih područja:“, iznad članka 24., briše se.

Članak 24. mijenja se i glasi:

"Izdvojeno građevinsko područje izvan naselja utvrđeno prostornim planom je izgrađena i/ili neizgrađena prostorna cjelina izvan građevinskog područja naselja za gospodarsku namjenu, sport i rekreaciju i groblja.“



(1) U članku 26. stavak 2.3.2.1. mijenja se i glasi:

„Planom su određena izdvojena građevinska područja izvan naselja - zone gospodarske proizvodne i skladišne (I3) te zanatske namjene (I2).

U zoni gospodarske proizvodne i skladišne namjene (I3) mogu se graditi proizvodne, skladišne i servisne djelatnosti te poslovne djelatnosti - logističko-distribucijski centar, uredske, trgovačke, uslužne i komunalno-servisne.

U zoni gospodarske zanatske namjene (I2) mogu se graditi zanatske proizvodne, skladišne i servisne djelatnosti (malo poduzetništvo i obrtništvo) te poslovne uredske, trgovačke, uslužne i komunalno-servisne djelatnosti.

Uz gospodarsku namjenu na građevnoj čestici se može sagraditi po 1 stan za domara. Mogu se graditi građevine za smještaj radnika.“

(2) U stavku 2.3.2.2. broj „40“ zamjenjuje se brojem „60“.

(3) U stavku 2.3.2.5. iza riječi „lokacijska“ dodaju se riječi „ili građevinska“.

Naslov iznad članka 27. mijenja se i glasi: „2.3.3. Zone sporta i rekreacije“.

(1) U članku 27. ispred stavka 2.3.3.1. dodaje se novi stavak koji glasi:

„Planom su određena izdvojena građevinska područja izvan naselja **-** zone sportsko-rekreacijske namjene.

U zonama sportsko-rekreacijske namjene izvan naselja mogu se graditi jahački centar - R2, teniski centar - R4, vodeni sportovi - R5, nogomet - R6, može se organizirati rekreacija u prirodi - R7 te rehabilitacijski sportovi - R8.

Akti za gradnju i uređenje u zoni sportsko-rekreacijske namjene mogu se izdati samo na osnovi cjelovitog idejnog rješenja sportsko-rekreacijskog kompleksa/zone, kojim će se odrediti prostorna organizacija, vrsta i smještaj sadržaja. Pri tom treba voditi računa o očuvanju i uklapanju u vrijednosti krajolika u kojem se pojedini objekt namjerava uređivati ili graditi.

Izgrađenost može biti do 20%, a u zoni sportsko-rekreacijskog centra Luka 50%.

Visina građevina može biti do podrum, prizemlje i potkrovlje, a u zoni sportsko-rekreacijskog centra Luka može biti do vijenca najviše 11 m, odnosno prema potrebnim tehničkim zahtjevima.“

(2) Dosadašnji stavak 2.3.3.1. koji postaje stavak 2.3.3.2. mijenja se i glasi:

„Planom je određena površina rekreacijske namjene izvan naselja - zona rekreacije u šumi (R9).

Rekreacijski objekti u šumi (R9) mogubiti neizgrađeni prostori kao što su šetne, jahače i biciklističke staze s odmorištima u šumi i igrališta na otvorenom.

Graditi se, do ukupno 500 m2 bruto svih građevina, mogu građevine u funkciji rekreacije na otvorenom (svlačionice, sanitarni čvor, manji ugostiteljski prostor i sl.), najveće visine podrum, prizemlje i potkrovlje. Oblikovno se trebaju uklopiti u okolni prostor.“

Naslov iznad članka 28. mijenja se i glasi: „2.3.4. Objekti za istraživanje i iskorištavanje mineralnih sirovina i ugljikovodika“.

U članku 28. iza stavka 2.3.4.2. dodaje se novi stavak 2.3.4.3. koji glasi:

„Sukladno Prostornom planu Zagrebačke županije područje Općine Luka nalazi se unutar površine državnog značaja - predloženog istražnog prostora ugljikovodika „SZH-05“. Istraživanje i eksploatacija ugljikovodika provodi se u skladu s posebnim propisima, temeljem Prostornog plana Zagrebačke županije.“

Naslov iznad članka 29. mijenja se i glasi: „2.3.5. Objekti u funkciji obavljanja poljoprivrednih djelatnosti“.

(1) U članku 29. stavku 2.3.5.1. riječi „stambeni i“ te riječi „ako su“ brišu se.

(2) Stavak 2.3.5.2. mijenja se i glasi:

„Izgradnja gospodarskih građevina izvan građevinskih područja u funkciji biljne poljoprivredne proizvodnje mora biti na posjedu primjerene veličine, a za stočarsku i peradarsku proizvodnju iznad minimalnog broja grla.“

(3) Stavak 2.3.5.3. mijenja se i glasi:

„Primjerena veličina posjeda na kojem se planira izgradnja građevina izvan građevinskih područja u funkciji obavljanja poljoprivrednih djelatnosti biljne proizvodnje, ovisno o vrsti i intenzitetu poljoprivredne djelatnosti je:

- građevine za intenzivnu ratarsku djelatnost na posjedu minimalne veličine od 3 ha,

- građevine za uzgoj voća i (ili) povrća na posjedu minimalne veličine od 1 ha,

- građevine za uzgoj vinove loze i proizvodnju vina na posjedu minimalne veličine od 1 ha,

- građevine za uzgoj sadnica za voće, vinovu lozu i ukrasno bilje na posjedu minimalne veličine od 1 ha.

Moguće je formiranje posjeda na način da se isti sastoji od jedne ili više zemljišnih katastarskih čestica koje međusobno čine jednu prostornu cjelinu.“

(4) Stavak 2.3.5.4. briše se, a dosadašnji stavak 2.3.5.5. postaje stavak 2.3.5.4.

(5) Iza dosadašnjeg stavka 2.3.5.5. koji je postao stavak 2.3.5.4. dodaje se novi stavak 2.3.5.5. koji glasi:

„Pod gospodarskim građevinama u funkciji biljne i stočarske poljoprivredne proizvodnje iz točke 2.3.5.2., podrazumijevaju se gospodarske građevine za potrebe bilinogojstva, stočarstva i s njima povezane uslužne djelatnosti biljne i stočarske proizvodnje, a mogu se graditi i gospodarske građevine za preradu vlastitih poljoprivrednih proizvoda. U sklopu gospodarskog kompleksa u funkciji biljne i stočarske proizvodnje mogu se planirati i stambene građevine u funkciji poljoprivredne proizvodnje te građevine ugostiteljsko-turističke namjene - seoski turizam.“

(6) Broj stavka 2.3.5.7., koji slijedi iza novog stavka 2.3.5.5. i koji je bio pogrešno numeriran, ispravlja se u 2.3.5.6. Posljednja alineja u ovom stavku briše se.

(7) U stavku 2.3.5.7. riječ „farmi“ zamjenjuje se riječima „za uzgoj životinja“, a riječ „preporučenih“ briše se.

(8) U stavku 2.3.5.19. riječ i brojke „i 2.3.5.4.“ brišu se, a riječi „iz stavka (1) izrađuje se“ zamjenjuju se riječima „se izrađuje“.

(1) U članku 32. stavak 3.1. mijenja se i glasi:

„Planom su predviđene veće zone za smještaj gospodarskih djelatnosti izdvojene izvan naselja.“

(2) U stavku 3.2. riječ „takovih“ briše se a iza riječi „sadržaja“ dodaju se riječi „u izdvojenoj zoni za gospodarske djelatnosti“.

(3) U stavku 3.3. riječi „drugih dijelova“ i riječi „pod uvjetom da se poštuju odredbe za visinu i izgrađenost čestice koje se primjenjuju za stambene građevine“ brišu se.

(4) U stavku 3.5. riječi „zoni gospodarskih djelatnosti“ zamjenjuje se riječima „obuhvatu Plana“ a riječ „prodajni“ zamjenjuje se riječju „poslovni“.

(5) Stavak 3.6. briše se, a dosadašnji stavci 3.7. i 3.8. postaju stavci 3.6. i 3.7.

(6) U dosadašnjem stavku 3.7. koji je postao stavak 3.6. iza riječi „građevina“ dodaju se riječi „gospodarskih djelatnosti“.

(7) U dosadašnjem stavku 3.8. koji je postao stavak 3.7. riječ „ove“ zamjenjuje se riječju „gospodarske“.

Naslov iznad članka 33. mijenja se i glasi: „3.2. Uvjeti smještaja ugostiteljsko-turističke djelatnosti“.

(1) U članku 33. prva rečenica stavka 3.2.1. mijenja se i glasi:

„Građevinsko područje za ugostiteljsko-turističku namjenu određeno je Planom unutar građevinskog područja naselja Luka, Pluska i Krajska Ves kao zasebna površina za gradnju i uređenje ugostiteljsko-turističke cjeline/kompleksa.”

(2) Preostali dio teksta iz stavka 3.2.1., koji počinje riječima „Unutar turističke zone (T)“, postaje stavak 3.2.2. U ovom stavku, iza riječi „Unutar“ dodaje se riječ i znak „ugostiteljsko-“ a iza oznake i slova „(T)“ dodaju se riječi „u naselju Luka“.

(3) Iza novog stavka 3.2.2. dodaju se novi stavci 3.2.3. i 3.2.4. koji glase:

„3.2.3. Gradnja i uređenje unutar ugostiteljsko-turističke zone (T4 - izletište, restoran) u naselju Pluska i Krajska Ves je prema sljedećim uvjetima:

* zona T4 namijenjena je za ugostiteljski objekt - restoran i/ili izletište sa pratećim sadržajima
* prateći sadržaji su sportsko-rekreacijski sadržaji (igrališta, tereni, i površine za sportsku rekreaciju), dječja igrališta, odmorišta i sl., edukacijski sadržaji (etno-zbirke, tradicijski obrti i sl.), suvenirnice i slično u funkciji uređenja osnovne namjene
* prateći sadržaji su i smještajni kapaciteti, a može biti i stambena namjena za potrebe stanovanja vlasnika/zaposlenika
* izgrađenost u zoni Krajska Ves može biti do 20%, a postojeća zona u Pluski može se nadograđivati do najveće izgrađenosti od 40%
* najveća visina građevina u zoni Pluska je do podrum, prizemlje, kat i potkrovlje, a u zoni Krajska Ves je do podrum, prizemlje i potkrovlje.
* oblikovanje građevina te korišteni materijali mogu biti u skladu s lokalnom tradicijskom gradnjom.

3.2.4. Građevine i sadržaji ugostiteljsko-turističke namjene mogu se graditi i uređivati unutar građevinskog područja naselja prema propisanim uvjetima za gradnju i uređenje u građevinskom području naselja.“

(1) U članku 34. stavku 4.1.1. ispred riječi „društvene“ dodaju se riječi „javne i“.

(2) U stavku 4.1.2. ispred riječi „društvene“ dodaju se riječi „javne i“.

(3) U stavku 4.1.4. iza riječi „sadržajima“ dodaje se riječ „uprave“ i stavlja zarez.

Članak 35. mijenja se i glasi:

„4.2.1. Površine unutar kojih se uređuju otvorena i natkrivena igrališta i druga oprema za sport označene su na kartografskim prikazima sa oznakom (R) – sportsko rekreacijska namjena.

Planom su određene kao površine izdvojene izvan naselja za sportsko-rekreacijsku namjenu.

4.2.2. Otvorena i natkrivena sportsko-rekreacijska igrališta mogu se uređivati i unutar građevinskih područja naselja.

4.2.3. Zatvoreni sportski tereni mogu se graditi kao dvorane u građevinskim područjima - zonama sporta i rekreacije (R). Mogu se graditi i u građevinskom području naselja, u posebnim građevinama i kao dvorane za škole. Sportska dvorana i zatvoreni bazeni mogu imati visinu do vijenca najviše 11 m, odnosno visinu prema potrebnim tehničkim zahtjevima.”

(1) U članku 36. stavku 5.1.2. broj „60,0“ zamjenjuje se brojem „100“.

(2) U stavku 5.1.9. riječi „pri izdavanju lokacijske dozvole“ brišu se.

(1) U članku 37. stavku 5.2.4. rečenica „Bazne stanice mobilne mreže u pravilu treba locirati izvan građevinskog područja naselja.“ briše se.

(2) Stavak 5.2.11. mijenja se i glasi:

„Elektronička komunikacijska infrastruktura i povezana oprema, postavlja se temeljem Odredbi Prostornog plana Zagrebačke županije te na temelju drugih važećih zakonskih propisa. Elektronička komunikacijska infrastruktura prikazana je na kartografskom prikazu 1.2. Promet, pošta i elektronička telekomunikacija.

Samostojeće antenske stupove u pravilu treba locirati izvan građevinskog područja naselja.  
Pri određivanju detaljnog položaja samostojećeg antenskog stupa izvan građevinskih područja naselja primjenjuju se sljedeći uvjeti:

* poštivati zatečene prirodne vrijednosti i ograničenja,
* poštivati karakteristične i vrijedne vizure, slike mjesta i ambijentalne vrijednosti.

Samostojeći antenski stup unutar građevinskih područja naselja može se planirati u industrijskim i poslovnim zonama. Iznimno, samostojeći antenski stup moguće je planirati unutar područja stambene i mješovite namjene gdje su građevine pretežito (80% i više) u visini koja ne prelazi prizemlje i dva kata, ako kvalitetno pokrivanje radijskim signalom planirane elektroničke komunikacijske zone polumjera do 500 m ne bi bilo moguće postavljanjem antenskih prihvata.

Pri iznimnom određivanju detaljnog položaja samostojećeg antenskog stupa unutar građevinskih područja naselja, primjenjuju se sljedeći uvjeti:

* samostojeći antenski stup ne graditi u neposrednoj blizini zdravstvenih, predškolskih i školskih ustanova te ustanova socijalne skrbi,
* poštivati zatečene prirodne vrijednosti i ograničenja,
* poštivati karakteristične i vrijedne vizure, slike mjesta i ambijentalne vrijednosti.

Osim navedenih mjera, pri lociranju samostojećih antenskih stupova i antenskih prihvata potrebno je poštivati posebne propise kojima se štiti zdravlje ljudi i ograničava razina zračenja.“

(3) Iza stavka 5.2.11. dodaju se novi stavci 5.2.12. i 5.2.13. koji glase:

„5.2.12. Novu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova, odrediti planiranjem koridora primjenjujući slijedeća načela:

* za naselja: podzemno i/ili nadzemno u zoni pješačkih staza ili zelenih površina,
* za međunarodno, magistralno i međumjesno povezivanje: podzemno slijedeći koridore prometnica ili željezničkih pruga. Iznimno kada je to moguće, radi bitnog skraćivanja trasa, koridor se može planirati i izvan koridora prometnica ili željezničkih pruga vodeći računa o pravu vlasništva.
* za izgrađenu elektroničku komunikacijsku infrastrukturu za pružanje javnih komunikacijskih usluga putem elektroničkih komunikacijskih vodova, planirati dogradnju, odnosno rekonstrukciju te eventualno proširenje radi implementacije novih tehnologija i/ili kolokacija odnosno potreba novih operatera, vodeći računa o pravu zajedničkog korištenja od strane svih operatera.
  + 1. Novu elektroničku komunikacijsku infrastrukturu za pružanje komunikacijskih usluga putem elektromagnetskih valova, bez korištenja vodova, odrediti planiranjem postave baznih stanica i njihovih antenskih sustava na antenskim prihvatima na izgrađenim građevinama i rešetkastim i/ili jednocjevnim stupovima u naseljima i izvan njih, bez detaljnog definiranja (točkastog označavanja) lokacija za:

- naselja i to posebno za brdovita i posebno za ravničarska područja; vodeći računa o mogućnosti pokrivanja tih područja radijskim signalom koji će se emitirati radijskim sustavima smještenim na te antenske prihvate (zgrade i/ili stupove) uz načelo zajedničkog korištenja od strane svih operatera ili koncesionara gdje god je to moguće.“

(1) U članku 39. stavku 5.4.1.4. riječi „iz tablice 2“ zamjenjuju se riječima „utvrđenih Prostornim planom Zagrebačke županije“.

(1) U članku 40. stavku 5.4.2.2. riječi „lokacijskim dozvolama“ zamjenjuju se riječima „aktom za odobrenje zahvata“.

(2) Stavak 5.4.2.4. mijenja se i glasi:

„Za izgradnju novih transformatorskih stanica potrebno je formirati zasebnu građevnu česticu minimalne veličine 7x5 m smještenu uz prometnicu dužom stranom i s kamionskim pristupom na javni put, te tako omogućiti neposredan pristup vozilima u svrhu izgradnje ili održavanja. U slučaju potrebe izgradnje novih 20/0,4 kV transformatorskih stanica treba predvidjeti koridore za priključak istih na srednjonaponsku mrežu te koridore za nove niskonaponske vodove.“

(3) Iza stavka 5.4.2.4. dodaju se novi stavci 5.4.2.5. do 5.4.2.10. koji glase:

5.4.2.5. Paralelno uz 20 kV elektroenergetski kabel duž cijele trase položiti PE-HD cijevi promjera 50 mm za svjetlovodne kabele te na odgovarajućim mjestima postavljanje zdenaca MZ D1 ili MZ D2 za njih.

5.4.2.6. Na mjestima gdje će se predviđati polaganje elektroenergetskih kabela ispod prometnih površina (na svim križanjima i prelazima kabela preko prometnica) treba predvidjeti postavljanje cijevi tipa UKC/TPE promjera 200 mm za prolaz kabela

5.4.2.7. Polaganje novih i eventualnu zaštitu ili izmicanje postojećih elektroenergetskih vodova treba projektirati i izvesti prema "Tehničkim uvjetima za izbor i polaganje elektroenergetskih kabela nazivnog napona 1 kV do 35 kV" – I izmjene i dopune. (Bilten HEP-a br. 130/2003).

5.4.2.8. U skladu sa Zakonom o tržištu električne energije, za polaganje novih elektroenergetskih vodova, kao i eventualno prelaganje i zaštitu postojećih elektroenergetskih vodova nadležan je isključivo HEP-ODS, Elektra Zagreb.

5.4.2.9. Na koridorima elektroenergetskih kabela nije dopuštena sadnja visokog raslinja. U projektu uređenja okoliša ne mogu se planirati drvoredi i slični nasadi unutar minimalne udaljenosti od 2m od najbližeg elektroenergetskog kabela u koridoru do najbližeg stabla.

5.4.2.10. Građevine dalekovoda ne formiraju svoju građevnu česticu, a prostor ispod dalekovoda može se koristiti i u druge namjene u skladu s Pravilnikom o tehničkim normativima za izgradnju nadzemnih elektroenergetskih vodova.



(1) U članku 41. stavak 5.4.3.4. mijenja se i glasi:

„Tehnički uvjeti za opskrbu električnom energijom planiranih objekata definirat će se elektroenergetskim suglasnostima za svaki pojedini objekt, u fazi ishođenja investicijsko – tehničke dokumentacije, a na temelju elektroenergetskih potreba.“

(2) Stavak 5.4.3.5., 5.4.3.6. i 5.4.3.8. brišu se. Dosadašnji stavak 5.4.3.7. postaje stavak 5.4.3.5., a dosadašnji stavci 5.4.3.9. i 5.4.3.10. postaju stavci 5.4.3.6. i 5.4.3.7.

(3) U dosadašnjem stavku 5.4.3.9. koji je postao stavak 5.4.3.6. riječi „člankom 4. i člankom 19. Zakona“ zamjenjuju se riječju „Zakonom“, a riječi u zagradi „(Narodne novine broj 177/04)“ brišu se.

(4) Dosadašnji stavak 5.4.3.10. koji je postao stavak 5.4.3.7. mijenja se i glasi:

„Na koridorima elektroenergetskih kabela nije dopuštena sadnja visokog raslinja. U projektu uređenja okoliša ne mogu se planirati drvoredi i slični nasadi unutar minimalne udaljenosti od 2m od najbližeg elektroenergetskog kabela u koridoru do najbližeg stabla.“

(1) U članku 42. stavak 5.4.4.1. mijenja se i glasi:

Razvod javne rasvjete smješta se, u posebni razvodni ormar izvan transformatorske stanice. Napajanje javne rasvjete obavlja se s jednog osiguračkog odvoda na niskonaponskom razdvodu unutar transformatorske stanice.

(2) Stavak 5.4.4.3 briše se.

Članak 43. mijenja se i glasi:

„Mrežu sabirnih cjevovoda i kolektora sustava odvodnje, kao izuzetno važnog segmenta cjelokupnog sustava komunalne infrastrukture s obzirom na potrebu osiguranja sanitarno-higijenskih uvjeta stanovništva te zaštitu podzemnih slojeva od zagađenja, potrebno je graditi prvenstveno u koridorima javnih prometnih površina u drugom podzemnom sloju. Pri tome treba voditi računa o potrebi da se omogući gravitacijska odvodnja s padovima kojima će biti zapriječeni veliki uspori u mreži.

Planom se predviđa sustav javne odvodnje s ispustom otpadnih voda na zajednički uređaj za pročišćavanje otpadnih voda na području Grada Zaprešića. Na područjima na kojima nije izgrađen sustav javne odvodnje, odvodnja otpadnih voda riješit će se ispuštanjem u sabirne jame odnosno putem uređaja za pročišćavanje u recipijent sukladno Odluci o odvodnji otpadnih voda. Potencijalno onečišćene oborinske vode potrebno je ispustiti u sustav javne oborinske odvodnje ili, ako isti nije izgrađen, u recipijent sukladno Odluci o odvodnji.

Nije dozvoljeno ispuštanje nepročišćenih otpadnih voda u površinske vode ili upojne bunare.

Otpadne vode iz gospodarskih kompleksa moraju se prethodno pročistiti, odnosno dokazati da svojom agresivnošću ne utječu na zagađenje čovjekova okoliša.“

(1) U članku 45. stavku 5.7.3. riječ „postojećim“ briše se.

(2) U stavku 5.7.4. riječi „Radi toga je potrebno u plan ugraditi odredbu da je za“ zamjenjuju se riječju „Za“, a iza riječi „potrebno“ dodaje se riječ „je“.

(1) U članku 48. stavku 6.3.4. riječi „izdavanja lokacijske dozvole za rekonstrukciju“ zamjenjuju se riječju „rekonstrukcije“.

(2) U stavku 6.3.6. riječi „Ulica Andrije Majdaka kbr. 11 - vlasnik pok. Juraj Majdak,“ brišu se.

U članku 50. riječi „lokacijskih dozvola“ zamjenjuju se riječima „akata za gradnju“.

(1) U članku 51. stavku 8.2.1. riječi „lokacijskih dozvola“ zamjenjuju se riječima „akata za gradnju“.

(2) Iza stavka 8.2.2. dodaje se novi stavak 8.2.3. koji glasi:

„S ciljem zaštite voda i vodnog okoliša potrebno je provesti dodatne mjere zaštite obzirom da područje općine pripada slivu osjetljivog područja, podložno je eutrofikaciji te je ranjivo na nitrate.“

Naslov iznad članka 52. mijenja se i glasi: „8.3. Upravljanje rizicima od poplave“.

U članku 52. iza stavka 8.3.4. dodaje se novi stavak 8.3.5. koji glasi:

„Planom su, sukladno posebnim propisima i Prostornom planu Zagrebačke županije, utvrđene poplavne zone velike, srednje i male vjerojatnosti pojave poplava prikazane na kartografskom prikazu 3.2 Uvjeti korištenja i zaštite prostora, područja posebnih ograničenja u korištenju.

Za zahvate na tim područjima potrebno je zatražiti uvjete nadležnog javnopravnog tijela.“

U članku 54. stavku 8.5.6. riječi „lokacijska dozvola“ zamjenjuju se riječima „akt za gradnju“.

Iza članka 57. dodaje se naslov „8.9. Mjere posebne zaštite“ i, ispod njega, novi članak 57.a koji glasi:

„8.9.1. Sklanjanje ljudi osigurava se prilagođavanjem pogodnih prostora, podrumskih i drugih pogodnih građevina za funkciju sklanjanja ljudi te primjenom mjera zaštite i spašavanja od prirodnih i civilizacijskih katastrofa koje su propisane posebnim propisima.

8.9.2. Na području općine utvrđuje se obveza uspostave i održavanja odgovarajućeg sustava za uzbunjivanje i obavješćivanje (izgradnja potrebne komunikacijske infrastrukture te instaliranje sirena za javno uzbunjivanje i obavješćivanje) te povezivanje u jedinstveni sustav preko Županijskog centra (pozivni broj 112).

8.9.3. Prometnice unutar novih dijelova naselja moraju se projektirati na taj način da razmak građevina od prometnice omogućuje da eventualne ruševine građevina ne zapriječe prometnicu radi omogućavanja nesmetane evakuacije ljudi i pristupa interventnim vozilima.

8.9.4. Kod projektiranja većih raskrižja i čvorišta s prometnicama projektiranim u dvije ili više razina, mora se osigurati cijeli lokalitet čvorišta na način da se isti režim prometa može unaprijed projektiranim načinom odvijati na jednoj (prizemnoj) razini.

8.9.5. Glavne pravce za evakuaciju u izvanrednim uvjetima čine postojeće ceste županijskog i lokalnog značaja na koje se priključuju ostali pravci evakuacije koje čine nerazvrstane i ostale ceste. Lokacije za zbrinjavanje organiziraju se u građevinama (školska dvorana i sl.) te na pogodnim otvorenim prostorima (javne zelene površine, sportski tereni, veće parkirališne površine i sl.) u šatorima.

8.9.6. Protupotresno projektiranje građevina kao i njihovo građenje mora se provoditi sukladno važećim zakonima, tehničkim propisima i normama. U svrhu zaštite od potresa potrebno je konstrukcije svih građevina koje se planiraju graditi ili rekonstruirati na području Općine uskladiti sa zakonskim propisima.

8.9.7. U cilju zaštite od ekstremnih vremenskih pojava potrebno je provoditi mjere prilagodbe klimatskim promjenama vrlo visoke, visoke i srednje važnosti koje su utvrđene Strategijom prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu.

8.9.8. Osnovne mjere zaštite od epidemija i pandemija su osiguranje zdravstvene ispravnosti vode za piće, prikupljanje i pročišćavanje otpadnih voda i kontrolirano postupanje s otpadom čime se osiguravaju visoki higijenski standardi svim stanovnicima. U skladu s novim spoznajama, vezanim uz sprječavanje širenja bolesti COVID-19 i drugih bolesti, Planom su predviđeni otvoreni javni prostori kako bi se osigurala socijalna distanca u ruralnim sredinama u slučaju epidemije ili pandemije.“

(1) U članku 59. stavku 9.2.2. riječi „Lokacijskim dozvolama“ zamjenjuju se riječima „Aktima za gradnju“.

(2) U stavku 9.2.3. riječi „lokacijske dozvole“ zamjenjuju se riječima „akti za gradnju“.

(3) U stavku 9.2.4. riječi „lokacijskih dozvola“ zamjenjuju se riječima „akata za gradnju“.

(1) U članku 60. stavku 9.3.1. riječi „do privođenja tog dijela prostora planskoj namjeni“ brišu se.

(2) Stavak 9.3.2. mijenja se i glasi:

„Građevine čija je namjena protivna planom određenoj namjeni mogu se rekonstruirati u opsegu neophodnom za poboljšanje uvjeta života i rada.

(3) U stavku 9.3.4. alineja 4. briše se.

III. PRIJELAZNE I ZAVRŠNE ODREDBE

(1) Elaborat III. Izmjena i dopuna Prostornog plana uređenja Općine Luka izrađen je u 6 (šest) izvornika, koji su potpisani od predsjednika Općinskog vijeća Općine Luka i ovjereni pečatom Općine Luka.

(2) Izvornici iz prethodnog stavka ovog članka, čuvaju se u:

1. Pismohrani Općine Luka,
2. Jedinstvenom upravnom odjelu Općine Luka,
3. Upravnom odjelu za prostorno uređenje, gradnju i zaštitu okoliša Zagrebačke županije,
4. Upravnom odjelu za prostorno uređenje, gradnju i zaštitu okoliša Zagrebačke županije

- ispostava Zaprešić,

1. Zavodu za prostorno uređenje Zagrebačke županije i
2. Ministarstvu prostornoga uređenja, graditeljstva i državne imovine.

Ova Odluka stupa na snagu osmog dana od dana objave u „Glasniku Zagrebačke županije”.

KLASA:

URBROJ:

Luka, \_\_. \_\_\_ 2021.

Predsjednik

Općinskog vijeća Općine Luka

Željko Kostanjčar