**AD/5 ANALAIZA STANJA SUSTAVA CIVILNE ZAŠTITE NA PODRUČJU OPĆINE LUKA ZA 2020. GODINU**

KLASA:

URBROJ:

Luka,

Na temelju članka 17. stavka 1. točke 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21), članka 82. stavka 1. Statuta Općine Luka („Glasnik Zagrebačke županije“, broj 24/18) i članka 48. stavka 1. Poslovnika Općinskog vijeća Općine Luka („Glasnik Zagrebačke županije“, broj) Općinsko vijeće na ----- sjednici održanoj dana ------------------ godine donosi

**I.**

**ANALIZU STANJA SUSTAVA CIVILNE ZAŠTITE**

**NA PODRUČJU OPĆINE LUKA ZA 2020. GODINU**

**I. Uvod**

Člankom 17. Zakona o sustavu civilne zaštite („Narodne novine“, broj 82/15, 118/18, 31/20 i 20/21) propisano je da u ostvarivanju prava i obveza u području zaštite i spašavanja predstavnička tijela jedinica lokalne i područne samouprave najmanje jednom godišnje u cjelini razmatraju i usvajaju analizu stanje sustava civilne zaštite na svojem području.

Općina Luka dužna je u okviru svojih prava i obveza utvrđenih Ustavom Republike Hrvatske i zakonima urediti i organizirati sustav civilne zaštite na svom području.

Sustav civilne zaštite predstavlja oblik pripremanja i sudjelovanja sudionika civilne zaštite u reagiranju na katastrofe i velike nesreće te ustrojavanje, pripremanje i sudjelovanje operativnih snaga civilne zaštite u reagiranju u slučajevima katastrofa ili većih nesreća.

Ova Analiza stanja sustava civilne zaštite za 2020. godinu prikazuje sve poduzete aktivnosti i utrošena sredstva vezano za civilnu zaštitu na području Općine Luka.

**II. Opis trenutnog stanja**

1.Sudionici civilne zaštite

Sudionike zaštite i spašavanja čine redovne organizirane snage koje se civilnom zaštitom bave kao redovnom djelatnošću i dodatne organizirane snage civilne zaštite koje se aktiviraju u slučaju katastrofe i velike nesreće.

Temeljem članka 9. Zakona o zaštiti i spašavanju („Narodne novine“, broj 174/04, 79/07, 38/09 i 127/10) i članka 17. Pravilnika o mobilizaciji i djelovanju operativnih snaga za zaštitu i spašavanje („Narodne novine“, broj 40/08, i 44/08), a s obzirom da su u svibnju 2017. godine održani lokalni izbori, općinski načelnik je 25. 10. 2017. godine donio Odluku o osnivanju i imenovanju Stožera civilne zaštite Općine Luka. U isti su imenovani: zamjenica načelnika kao načelnica Stožera, vatrogasni zapovjednik postrojbe DVD-a Luka, predstavnik Državne uprave za zaštitu i spašavanje, pomoćnik načelnika Policijske postaje Zaprešić, ravnatelj Gradskog društva Crvenog križa Zaprešić, djelatnik Hrvatske gorske službe spašavanja i doktorica opće medicine ispred doma zdravlja Zaprešić. Stožer zaštite i spašavanja osniva se za upravljanje i usklađivanje svih aktivnosti operativnih snaga i ukupnih ljudskih i materijalnih potencijala u slučajevima neposredne prijetnje, katastrofe i velike nesreće kako bi u tim slučajevima koordinirao svim aktivnostima sprečavanja, ublažavanja i otklanjanja posljedica katastrofe i velike nesreće. U travnju 2018. godine u Zaprešiću je održano osposobljavanje članova Stožera civilne zaštite, koje su provodili zaposlenici Državne uprave za zaštitu i spašavanje, a kojem je prisustvovala većina članova Stožera civilne zaštite.

Službe i pravne osobe koje se civilnom zaštitom bave u svojoj redovnoj djelatnosti, a djeluju na području Općine Luka su: Dom zdravlja i Hitna pomoć u Zaprešiću, Ambulanta Luka, Veterinarska stanica Zaprešić, Veterinarska ambulanta Luka, Javna vatrogasna postrojba Zaprešić, policijska postaja Zaprešić, Ravnateljstvo civilne zaštite, Područni ured za civilnu zaštitu Zagreb, Centar za zaštitu od požara, Sanitarna inspekcija Zagrebačke županije – ispostava Zaprešić i Hrvatski zavod za poljoprivrednu savjetodavnu službu.

Jedan od najvažnijih nositelja civilne zaštite na području Općine Luka je DVD Luka koji raspolaže sljedećom vatrogasnom opremom: vatrogasnim kombijem, vatrogasnom motornom štrcaljkom i ručnom sirenom. Valja napomenuti da u sustavu civilne zaštite uz DVD Luka po potrebi sudjeluju javne vatrogasne postrojbe te specijalističke postrojbe – županijske i Grada Zaprešića.

I dalje je na snazi ugovor koji je općinski načelnik sklopio s Javnom vatrogasnom postrojbom Grada Zaprešića te je na taj način osigurana i organizirana adekvatna zaštita od požara za područje Općine Luka. Istovremeno radi na daljnjoj suradnji s DVD-om Luka, koje se reorganiziralo, aktivno sudjeluje u svim aktivnostima vezanim za pandemiju koronavirusom i vezano na projekt uređenja dograđenog vatrogasnog doma.

Od ostalih sudionika civilne zaštite mogu se izdvojiti obrt „Mikina gradnja“ vlasnika Franje Kahlina iz Pluske, B. Masnjaka 60, koja na području Općine Luka obavlja poslove održavanja nerazvrstanih cesta, uz napomenu da raspolaže određenom tehničkom opremom, koja može poslužiti u slučaju eventualnih intervencija.

Od udruga civilnog društva tu se mogu izdvojiti lovačko društvo „Šljuka“ Luka, NK Mladost Luka, Taekwondo klub „Mladost“ i FFVAL (Foto-film-video amateri Luke).

2. Analiza stanja

Za analizu ukupnog stanja sustava civilne zaštite na području Općine Luka najvažnije su sljedeće činjenice:

1. Općinsko vijeće je na 24. sjednici održanoj 02. 10. 2020. donijelo Procjenu rizika od velikih nesreća.

2. Sudionici civilne zaštite s područja Općine Luka i dalje uglavnom raspolažu manjim brojem snaga i sredstvima za provedbu zadaća civilne zaštite.

3. Općinski načelnik usvojio je Plan djelovanja civilne zaštite za područje Općine Luka.

4. Najveći problem ukupnih snaga civilne zaštite predstavlja nedovoljna opremljenost odgovarajućom osobnom i skupnom opremom, što znači nisku razinu učinkovitosti.

5. Vezano za sustav uzbunjivanja, potrebno je naglasiti da na području Općine Luka, osim ručne sirene koja je dio opreme DVD-a Luka, nema instaliranih sirena za uzbunjivanje,

6. U travnju 2015. godine donesen je dokument Procjene ugroženosti od požara za područje Općine Luka, kojima je uređeno područje vatrogastva.

7. Općinsko vijeće Općine Luka je na 17. sjednici razmatralo i usvojilo dokumente vezane za protupožarnu zaštitu: novu Odluku o agrotehničkim mjerama, Odluku o uvjetima i načinu spaljivanja o uvjetima i načinu spaljivanja poljoprivrednog i drugog gorivog otpada biljnog porijekla na otvorenom prostoru, **Plan aktivnog uključenja svih subjekata zaštite od požara na području Općine Luka u protupožarnoj sezoni u 2019. godini**, Plan evakuacije i zbrinjavanja turista u slučaju većih nesreća ili katastrofa na području Općine Luka, Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova, **Plan motrenja, čuvanja i ophodnje građevina i površina za koje prijeti opasnost od nastajanja i širenja požara, Po**pis lokaliteta i prostora za uspostavu odgovarajućih zapovjednih mjesta kod zapovijedanja i koordinacije u gašenju požara prilikom intervencija kod velikih požara otvorenog prostora.

**III. Zaključak**

Temeljem ove analize stanja sustava civilne zaštite na području Općine Luka može se zaključiti sljedeće:

1. Postoji Procjena rizika od velikih nesreća,

2. Od operativnih snaga zaštite i spašavanja ustrojeni su: Stožer zaštite i spašavanja, donijeta je Odluka o utvrđivanju pravnih osoba od interesa za zaštitu i spašavanje. Na području općine djeluju pripadnici civilne zaštite koji se istom bave u svakodnevnoj djelatnosti – Dom zdravlja Zaprešić, Ambulanta Luka, Veterinarska stanica Zaprešić, Veterinarska ambulanta Luka, javne vatrogasne postrojbe Grada Zaprešića i županije i dr.

Uz to je važno napomenuti da postoji još određen broj sudionika civilne zaštite kao što su udruge, koji se civilnom zaštitom ne bave kao svojom redovitom djelatnošću, ali u slučaju katastrofa ili velikih nesreća mogu pomoći u organizaciji i izvršenju zadaća civilne zaštite.

3. Ukupno stanje civilne zaštite je u Općini Luka omogućava uspješno funkcioniranje u situacijama koje redovite snage civilne zaštite Općine Luka mogu riješiti samostalno, kao što su obrana od požara, manje tehničke intervencije u cestovnom prometu, manji ekološki incidenti i sl.

Uz to je važno reći da bi u slučaju većih katastrofa, kao što su veće ekološke nesreće, poplave, potres i sl., došlo do potrebe uključivanja službi koje se civilnom zaštitom bave kao redovnom djelatnošću.

4. Općina Luka svake godine u svom Proračunu planira potrebna sredstva za civilnu zaštitu, održavanje nerazvrstanih cesta i zimsko održavanje nerazvrstanih cesta te izdvaja zakonom određena sredstva za DVD Luka i općenito za zaštitu od požara.

5. U ožujku 2017. godine su, od strane Općinskog vijeća, usvojene i Smjernice za razvoj sustava zaštite i spašavanja za razdoblje od 2017. do 2020. godine kojima su utvrđeni pravci djelovanja, aktivnosti i sredstva za otklanjanje nedostataka u sustavu civilne zaštite za navedeno razdoblje, a u veljači 2021. godine su izrađene Smjernice za razvoj sustava civilne zaštite za razdoblje 2021. do 2024. godine. **II. GODIŠNJI PLAN RAZVOJA SUSTAVA CIVILNE ZAŠTITE NA PODRUČJU OPĆINE LUKA ZA 2021. GODINU**

Temeljem Analize stanja sustava civilne zaštite na području Općine Luka u 2020. godini utvrđuje se godišnji plan aktivnosti, koje će biti potrebno provesti u 2021. godini, a vezano na sustav civilne zaštite:

1. Uključivati Općinu Luka u inicijative, projekte i programe civilne zaštite na razini županije ili one koje provodi Područni ured za civilnu zaštitu Zagreb, a posebno sudjelovati u programima izobrazbe,
2. Surađivati sa svim sudionicima civilne zaštite na višim razinama, pratiti i provoditi njihove naloge i mjere,
3. Poticati nabavu opreme DVD-a Luka i osposobljavanje dovoljnog broja vatrogasaca za funkcioniranje DVD-a, nastaviti projekt dogradnje vatrogasnog doma,
4. Izrađivati planske dokumente civilne zaštite u nadležnosti Općine Luka prema posebnim propisima.

Proračunom Općine Luka za 2021. godinu predviđena su:

* sredstva za financiranje civilne zaštite - u iznosu od 10.000,00 kuna,
* sredstva za financiranje nabavu opreme DVD-a Luka- u iznosu od 90.000,00 kuna,
* sredstva za naknadu za eventualne intervencije članova DVD-a Luka – u iznosu od 10.000,00 kuna,
* sredstva za naknadu za eventualne intervencije Javne vatrogasne postrojbe Zaprešić na području Općine Luka prema ugovoru - u iznosu od 51.000,00 kuna,
* rezervirana sredstva projekt dogradnje vatrogasnog doma – u iznosu od 400.000,00 kuna.

Također su planirana sredstva za obavljanje komunalne djelatnosti održavanja nerazvrstanih cesta na području Općine Luka te sanaciju štete od elementarnih nepogoda i financiranje udruga s područja općine Luka.

OPĆINSKO VIJEĆE

Predsjednik

Željko Kostanjčar